  Анжелика Тихонова корреспондент Удмуртиысь Эгра ёрос эмъюртысь нылпиослы ёзэтэз тупатъяло. Со сярысь элькунысь Тазалыкез утёнъя министерстволэн пресс-службаез ивортэ. Быдэсак воштом нылпиосты эскерон но эмъян висъетъёсты. Коляска пуктон, шудон интыос, паськыт ӧс кусыпъёс, выль ужан тӥрлыкъёс Александр Чирков, Эгра ёрослэн тӧроезАли висись пиналъёслы нимаз пырон лэсьто, асьсэос усьяськись ӧсъёс пукто. Со сяна, усьтэм регистратура но нылпиослы шудон инты лэсьто. Матысь дыре поликлиникаын вож нуныосты сюдон висъет но нылпиослы ӝог эмъюрттэт сётон инты ужаны кутскозы. Коридоръёсын небыт пуконъёс, нылпиез бинялтон ӝӧкъёс, вуэн кулеръёс но коляска пуктон интыос луозы. Ужъёсты сӥзьыл йылпумъяны чаклало. Та дырлы нылпиослы поликлиника борды 9 сюрслэсь ятыр пиналъёс юнматэмын Тупатъян ужъёс «Создание новой модели медицинской организации, оказывающей первичную медико-санитарную помощь» федерал ӵектос улсын мыно. Со Россилэн азьмуртэныз Владимир Путинэн кичӧлтэм «Здравоохранение» йӧскалык ӵектослэн люкетэз луэ.  Тодэ вайытом, «Тазалыкез утён» йӧскалык ӵектос улсын Ижкарысь кыказ нылпи эмъюртъёсты ультразвукен эскеронъёс нуыны тӥрлык вуиз. Тегъёс: Эгра Удмуртия нылпиос тупатъянужъёс эмъяськонниос  